**Zmluva o dielo č. 7/2014**

**uzavretá podľa § 536 a nasl.  
Obchodného zákonníka č. 513/1991 Zb. v znení neskorších predpisov**

**(ďalej len „Zmluva “)**

***Článok I.***

***ZMLUVNÉ STRANY***

**1. Objednávateľ: KSP, s.r.o.**

So sídlom : Vajnorská č. 135

831 04 Bratislava

Zapísaná v Obchodnom registri Okresného súdu Bratislava I,

Odd. Sro, vložka 27764/B

Štatutárny zástupca: Róbert Müller - konateľ

Branislav Šitina - konateľ

Ing. Pavol Špaček - konateľ

Identifikačné údaje:

IČO : 35 847 689

IČDPH : SK 2021 700 637

Bankové spojenie: PRIMA banka

č. účtu : 4853725001/5600

( ďalej len „objednávateľ“ )

**2. Zhotoviteľ: Kompletizácia investičných dodávok, v.o.s.**

Sídlo : Magnetová 11,

831 04 Bratislava

Zapísaná v Obchodnom registri Okresného súdu Bratislava I, Odd. Sr, vložka 90/B

Štatutárny zástupca: Ing. Ivan Trnavský

Identifikačné údaje: IČO: 17332346

IČDPH : SK2020342137

Bankové spojenie: VUB banka

číslo účtu: 1097843112/0200

( ďalej len „zhotoviteľ“ )

**Preambula**

Táto zmluva vznikla na základe výsledku verejného obstarávania č.15/PT/KSP/2014 podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len zákon o verejnom obstarávaní) za účelom osadenia regulátora tlaku vody do stávajúceho vodovodného potrubia na areálovom rozvode vody.

***Článok II***

***PREDMET ZMLUVY***

* 1. Zhotoviteľ sa zaväzuje vykonať dielo špecifikované v bode 2.2 tejto zmluvy *(ďalej len „predmet zmluvy/dielo“)* podľa podmienok dohodnutých v tejto zmluve. Objednávateľ sa zaväzuje prevziať dielo až po úplnom a riadnom vykonaní diela a uhradiť kompletnú a úplnú faktúru až po riadnom odovzdaní a prevzatí diela so splatnosťou 14 dní od jej doručenia.
  2. Predmetom tejto zmluvy je:

1. Zhotoviteľ sa zaväzuje osadiť - regulátor tlaku vody DN-100 s prírubovým pripojením a manometrom

* spätný ventil RV 283 P
* lapač nečistôt FY 69 P
* uzáver prírubový
* medzikus 100/100 FF
* prírubu elektrotvarovky

1. Zhotoviteľ sa zaväzuje po zhotovení regulačného kompletu vykonať tlakovú skúšku a predložiť Protokol o vykonaní tlakovej skúšky.
   1. Miestom plnenia predmetu zmluvy je areál V 135 CENTRUM, Vajnorská 135, Bratislava.
   2. Podkladom na vypracovanie tejto zmluvy je Cenová ponuka, ktorú vypracoval zhotoviteľ, dátum vyhotovenia: 11.09.2014 a návrh plnenia kritéria 15/PT/KSP/2014 zo dňa 11.09.2014, ktorú vypracoval objednávateľ (*ďalej len cenová ponuka).* V cenovej ponuke zhotoviteľa je definovaný tiež rozpis materiálu a prác. Táto cenová ponuka je neoddeliteľnou súčasťou tejto zmluvy.

***Článok III***

***ČAS PLNENIA***

* 1. Zmluvné strany sa dohodli na termíne plnenia predmetu zmluvy nasledovne:

1. objednávateľ odovzdá zhotoviteľovi stavenisko dňa 25.09.2014 o 14,30 hod.
2. predpokladaný termín ukončenia plnenia je do 30.09.2014.
   1. Termín plnenia môžu ovplyvniť mimoriadne udalosti mimo areálu objednávateľa uvedené v článku X. tejto zmluvy.
   2. Ak zhotoviteľ ukončí predmet zmluvy pred dohodnutým termínom ukončenia ( t.j. pred termínom 30.09.2014), zaväzuje sa objednávateľ predmet zmluvy prevziať aj v skoršom termíne.

***Článok IV***

***CENA***

* 1. Cena za zhotovenie predmetu zmluvy v rozsahu čl. II. tejto zmluvy je stanovená dohodou (ďalej len dohodnutá cena) zmluvných strán v zmysle § 3 Zákona o cenách NR SR č. 18/1996 Z. z., - podľa cenovej ponuky a je pre obe zmluvné strany záväzná, nemenná a konečná na rozsah prác dohodnutých v predmete zmluvy.
  2. Dohodnutá cena za predmet zmluvy je v zmysle Cenovej ponuky v celkovej výške :

**4.126,80 - EUR bez DPH**

(celková suma slovom: štyritisícstodvadsaťšesť EUR a osemdesiat centov bez DPH)

**4.952,16 - EUR s DPH**

(celková suma slovom: štyritisícdeväťstopäťdesiatdva EUR a šestnásť centov s DPH)

* 1. Objednávateľ sa zaväzuje, že dokončený predmet plnenia prevezme a zaplatí za jeho zhotovenie dohodnutú cenu, a má vyčlenené financie na pokrytie predmetu plnenia, ktoré sú dohodnuté v tejto zmluve.
  2. Objednávateľ dielo od zhotoviteľa prevezme len v prípade, že dielo bude plne funkčné, v opačnom prípade má objednávateľ právo prevzatie diela odmietnuť.

***Článok V***

***PLATOBNÉ PODMIENKY***

* 1. Cenu za zhotovenie diela uhradí objednávateľ na základe faktúry, ktorú zhotoviteľ vystaví a odošle objednávateľovi.
  2. Objednávateľ sa zaväzuje uhradiť kompletnú a úplnú faktúru až po riadnom odovzdaní a prevzatí diela so splatnosťou 14 dní od jej doručenia.
  3. Faktúra musí obsahovať všetky náležitosti požadované zákonom č. 222/2004 Z.z. a to najmä:
* označenie faktúry a jej číslo,
* názov a sídlo zhotoviteľa a objednávateľa, obchodný názov a adresa,
* predmet dodávky a deň jeho splnenia /čiastočného splnenia/,
* deň odoslania faktúry a lehotu jej splatnosti,
* značenie peňažného ústavu a číslo účtu, na ktorý sa má platiť,
* cena za jednotku množstva a ďalšie cenové náležitosti príp. odkaz na protokol o vykonaných prácach,
* celkovú fakturovanú čiastku a náležitosti pre účely dane z pridanej hodnoty,
* prílohu : protokol o odovzdaní a prevzatí.

**5.4** Porušenie týchto povinností zhotoviteľom oprávňuje objednávateľa na vrátenie faktúry zhotoviteľovi na doplnenie. Počas tejto doby nie je objednávateľ v jej zaplatení v omeškaní.

***Článok VI***

#### ***ZÁRUČNÁ DOBA - ZODPOVEDNOSŤ ZA VADY***

* 1. Zmluvné strany sa dohodli na záručnej dobe celého diela **v trvaní 60 mesiacov**, ktorá začína plynúť odo dňa odovzdania diela zhotoviteľom a jeho prevzatia objednávateľom.
  2. Objednávateľ sa zaväzuje, že prípadnú reklamáciu chyby diela uplatní bezodkladne po jej zistení telefonicky a následne písomne do 3 dní do rúk oprávneného zástupcu zhotoviteľa podľa čl. I tejto zmluvy ( Ing. Ivan Trnavský, MT 0905 355 110). Telefonické oznámenie sa rozumie za nahlásenie chyby diela.
  3. Zhotoviteľ sa zaväzuje začať s odstraňovaním prípadných chýb predmetu plnenia od uplatnenia oprávnenej reklamácie objednávateľa najneskôr do 24 hodín od ich nahlásenia objednávateľom alebo v lehote po dohode s objednávateľom, počas záručnej doby a chyby odstrániť v čo najkratšom technicky možnom čase. Pri chybách brániacich prevádzke alebo pri havárii sa zhotoviteľ zaväzuje tieto odstrániť okamžite po ich nahlásení objednávateľom, najneskôr do 6 hodín po ich nahlásení objednávateľom.
  4. Záruka sa nevzťahuje na prípady, keď poškodenia, resp. zničenie predmetu plnenia alebo jeho časti zapríčinia vyššia moc, zásah inej osoby a chybná manipulácia.
  5. Prípadné reklamácie bude objednávateľ uplatňovať v stave, v akom chybu zistil, t.j. bez demontáže a akejkoľvek úpravy zariadení predmetu zmluvy, prípadne jej časti, alebo iných poškodených zariadení, ktoré súvisia s poškodením predmetu zmluvy, okrem prípadu možného vzniku ďalších škôd.
  6. Počas trvania záručnej doby objednávateľ povolí vstup zhotoviteľovi v termínoch po vzájomnej dohode, aby mohol predmet zmluvy skontrolovať.
  7. Zhotoviteľ ručí za to, že dielo bude funkčné a vykonané v rozsahu a kvalite podľa tejto zmluvy. Zhotovené dielo musí spĺňať vlastnosti stanovené právnymi a technickými predpismi a normami. Prípadné vady a chyby diela nahlási objednávateľ zhotoviteľovi písomne bezodkladne po ich zistení.
  8. Dielo vykazuje vady, ak nemá vlastnosti určené právnymi predpismi, ustanoveniami štátnych a technických noriem, prípadne vlastnosti obvyklé.
  9. Objednávateľ je oprávnený požadovať od zhotoviteľa v záručnej dobe bezplatné odstránenie vád alebo iný nárok z vád diela v termíne do 7 dní od odoslania oznámenia o zistení vád ( reklamácia ), ak sa nedohodne inak.
  10. V prípade zodpovednosti za vady diela platia príslušné ustanovenia Obchodného zákonníka.

***Článok VII***

***PODMIENKY VYKONANIA DIELA***

**7.1** Objednávateľ sa zaväzuje urobiť stavebnú pripravenosť na realizáciu prác zhotoviteľa a zaväzuje sa odovzdať ju zhotoviteľovi do 25.09.2014.

* 1. Objednávateľ sa zaväzuje odovzdať zhotoviteľovi stavenisko k dňu 25.09.2014 o 14,30 hod.
  2. Objednávateľ sa zaväzuje poskytnúť zhotoviteľovi súčinnosť spočívajúcu v dohodnutí termínu odstávky vody v areáli. Na základe tejto dohody sa určí presný termín zahájenia a skončenia prác špecifikovaných v bode 2.2.
  3. Objednávateľ umožní zhotoviteľovi nerušený výkon prác na predmete zmluvy.

**7.5** Objednávateľ sa stáva vlastníkom zhotoveného diela až po zaplatení celkovej ceny diela.

**7.6** Prípadné drobné nedostatky, ktoré nehrozia plynulej bezpečnej prevádzke budú zapísané do Preberacieho protokolu so stanovením termínu ich odstránenia.

**7.7** Objednávateľ a zhotoviteľ diela sa dohodli, že všetky skúšky budú vykonané v súlade s príslušnými STN.

* 1. Objednávateľ poskytne zhotoviteľovi pracovníka, ktorý poskytne zhotoviteľovi potrebnú súčinnosť pri realizácii diela (ak o to požiada zhotoviteľ).
  2. Zhotoviteľ sa zaväzuje:

1. vykonať dielo v dohodnutom čase a požadovanej kvalite,
2. všetci pracovníci zhotoviteľa sa budú riadiť internými predpismi objednávateľa ako tiež predpismi BOZP,
3. zrealizovať všetky úkony, práce, doklady a iné náležitosti, potrebné k vykonaniu predmetu zmluvy,
4. zhotoviteľ vyhlasuje, že má oprávnenia vykonávať činnosť v rozsahu čl. II tejto zmluvy ako aj osoby, oprávnené na takéto činnosti. Ak objednávateľ o to požiada, je zhotoviteľ povinný umožniť nahliadnuť do príslušných oprávnení.
   1. Objednávateľ zabezpečí:
5. vstup pre pracovníkov zhotoviteľa do objektu objednávateľa vrátane vjazdu dopravných prostriedkov zhotoviteľa po dobu realizácie diela
6. poskytnutie informácií v súvislosti s realizáciou diela o ktoré ho požiada zhotoviteľ (ak také informácie vie poskytnúť).
   1. Zhotoviteľ vykoná dielo na svoje náklady a vlastné nebezpečenstvo.

***Článok VIII***

***ZMLUVNÉ POKUTY***

* 1. Ak zhotoviteľ neukončí dielo v lehote stanovenej v článku III tejto zmluvy, môže si objednávateľ vymáhať u zhotoviteľa zaplatenie zmluvnej pokuty omeškania vo výške 0,05 % z ceny diela uvedenej v článku IV tejto zmluvy (bez DPH) za každý kalendárny deň omeškania, s výnimkou bodu 3.2., pričom zhotoviteľ zodpovedá za všetku škodu, pokuty, penále resp. iné sankcie, vzniknuté z tohto titulu objednávateľovi resp. tretím osobám výlučne v prípade zavinenia zhotoviteľom. Za všetky škody spôsobené zhotoviteľom pri vykonaní diela v celej miere zodpovedá zhotoviteľ a je povinný plniť ich náhradu voči objednávateľovi, prípadne tretej strane.
  2. Ak objednávateľ nedodrží termín splatnosti uvedený v bode 5.2., môže si zhotoviteľ vymáhať u objednávateľa zaplatenie zmluvnej pokuty z omeškania vo výške 0,05 % z fakturovanej čiastky za každý deň omeškania.

***Článok IX***

***OSTATNÉ USTANOVENIA***

* 1. Objednávateľ a zhotoviteľ sa zaväzujú, že obchodné a technické informácie, ktoré im boli zverené zmluvným partnerom, neposkytnú tretím osobám bez jeho písomného súhlasu, alebo tieto informácie nepoužijú pre iné účely, ako pre plnenie podmienok tejto zmluvy.
  2. Zhotoviteľ bude pri plnení predmetu tejto zmluvy postupovať s odbornou spôsobilosťou. Zaväzuje sa dodržiavať všeobecné záväzné predpisy, technické normy a podmienky tejto zmluvy. Zhotoviteľ sa bude riadiť východiskovými podkladmi objednávateľa, pokynmi objednávateľa, zápismi a dohodami oprávnených pracovníkov zmluvných strán.

***Článok X***

***VYŠŠIA MOC***

* 1. Pre účely tejto zmluvy sa za vyššiu moc považujú prípady, ktoré nie sú závislé, ani ich nemôžu ovplyvniť zmluvné strany, napr. vojna, mobilizácia, povstanie, živelné pohromy.
  2. Ak splnenie prác sa stane nemožným do 6-tich mesiacov od vyskytnutia sa vyššej moci, strana, ktorá sa odvolala na vyššiu moc, požiada druhú stranu o úpravu zmluvy vo vzťahu k predmetu, cene a času plnenia. Ak nedôjde k dohode, má strana, ktorá sa odvolala na vyššiu moc, právo odstúpiť od zmluvy. Účinky odstúpenia nastanú dňom doručenia oznámenia.

***Článok XI***

***ZÁVEREČNÉ USTANOVENIA***

* 1. Zmluva je uzavretá potvrdením a podpisom obidvoch zmluvných strán.
  2. Ak táto zmluva neupravuje bližšie práva a povinnosti zmluvných strán, spravujú sa vzťahy medzi zmluvnými stranami ustanoveniami Obchodného zákonníka č. 513/1991 Zb., zákonov, vyhlášok a iných právnych predpisov, ktoré sú svojím obsahom úprave zmluvného vzťahu najbližšie.
  3. Táto zmluva je vypracovaná v troch vyhotoveniach, z ktorých objednávateľ obdrží dve vyhotovenia a zhotoviteľ jedno vyhotovenie.

**11.4** Zmluvné strany sa dohodli, že v prípade sporu bude príslušný na jeho prejednanie všeobecný súd objednávateľa.

V Bratislave, dňa 18.09.2014 V Bratislave, dňa: 18.09.2014

Objednávateľ: Zhotoviteľ:

**KSP, s.r.o.** **Kompletizácia investičných dodávok, v.o.s.**

................................................. .................................................

Róbert Müller Ing. Ivan Trnavský

konateľ

.................................................

Branislav Šitina

konateľ

.................................................

Ing. Pavol Špaček

konateľ

Prílohy: č.1 - Cenová ponuka zo dňa 11.09.2014